**JELGAVAS PILSĒTAS PAŠVALDĪBAS 2017.GADA 23.FEBRUĀRA**

**SAISTOŠO NOTEIKUMU NR.17-6**

**„GROZĪJUMI JELGAVAS PILSĒTAS PAŠVALDĪBAS 2014.GADA 18.DECEMBRA SAISTOŠAJOS NOTEIKUMOS NR.14-25 „TRŪCĪGAS UN MAZNODROŠINĀTAS ĢIMENES (PERSONAS) STATUSA NOTEIKŠANA JELGAVAS PILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  redakcionāli precizē lietoto terminu “maznodrošināta ģimene ar bērniem”. Jelgavas pilsētas pašvaldībā maznodrošinātas ģimenes (personas) statusa noteikšanai tiek paaugstināts ienākumu līmenis par 5,00 *euro* (pieciem *euro*)līdz 10,00 *euro* (desmit *euro*). |
| 2.Projekta nepieciešamības pamatojums | Saistošie noteikumi nepieciešami, lai redakcionāli precizētu lietoto terminu “maznodrošināta ģimene ar bērniem”.  Tiek paaugstināts ienākumu līmenis maznodrošinātas ģimenes (personas) statusa noteikšanai par 5,00 *euro* (pieciem *euro*)līdz 10,00 *euro* (desmit *euro*), tajā skaitā:   * ģimenei ar bērniem par 10,00 *euro* (desmit *eur*o); * ģimenei, kurā nav darbspējīgu personu par 5,00 *euro* (pieci *euro*); * atsevišķi dzīvojošam pensionāram, personai ar invaliditāti, politiski represētam pensionāram par 5,00 *euro* (pieci *euro*). |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai tiek paredzēti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” (turpmāk – JSLP) 2017.gada budžetā.  Tiek prognozēts, ka palielināsies maznodrošināto ģimeņu ar bērniem skaits, attiecīgi pabalstu pieprasītāju skaits. Tiek prognozēts, ka saistošo noteikumu realizēšanai papildus ir nepieciešams 19215,00 *euro* (deviņpadsmit tūkstoši divi simti piecpadsmit *euro*) (15 (piecpadsmit) maznodrošinātas ģimenes ar bērniem X 1281,00 *euro* (viens tūkstotis divi simti astoņdesmit viens *euro*) vidējais pabalstu apmērs kalendārajā gadā vienai maznodrošinātai ģimenei ar bērniem). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par plānoto projekta ietekmi uz administratīvajām procedūrām | Saistošo noteikumu izpildi nodrošinās JSLP un sadarbības partneri. |
| 6.Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā.  Priekšlikumi izteikti un apspriesti Biedrības ”Jelgavas pensionāru biedrība” kopsapulcē. |

Jelgavas pilsētas domes priekšsēdētājs A.Rāviņš